คือวันที่9มกราคมประจำเดือนหนูมาแล้วหมดประมาณวันที่15. แล้ววันที่17หนูพลาดมีอะไรกับแฟนไม่ใส่ถุงค่ะเลยหนูเลยกินยาคุมฉุกเฉิน หลังจากนั้น5วันมีเลือดสีดำน้ำตาลๆเป็นลิ่มเลือดแบบก้อาค่ะปวดท้องนิดๆคืออยากทราบว่าเป็นอันตรายอะไรมั้ยค่ะ
สวัสดีค่ะ หลังใช้ยาคุมฉุกเฉินประมาณ 1 สัปดาห์ อาจมีเลือดออกผิดปกติทางช่องคลอดได้ เป็นผลข้างเคียงจากยา ไม่ได้มีอันตราย และไม่ได้บ่งบอกว่าตั้งครรภ์หรือไม่แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก